
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1798 

4 Δεκεμβρίου 2003 


ΑΠΟΦΑΣΕΙ Σ 

Αριθ. Τ/14704 

Τροποποίηση διατάξεων του Κανονισμού Διοικητικού 

Ελέγχου και Εποπτείας της Λειτουργίας των Καζίνο. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 2160/1993 (ΦΕΚΑ' 118), Ρυθμίσεις για τον Του¬ 
ρισμό και άλλες διατάξεις. 

2. Το Ν. 2206/1994 (ΦΕΚΑ'62), Ίδρυση, οργάνωση, λει¬ 
τουργία, έλεγχος καζίνων και άλλες διατάξεις, όπως έχει 
τροποποιηθεί και ισχύει σήμερα. 

3. Το Ν. 3139/2003 (ΦΕΚΑ' 100), Ρυθμίσεις για τα Καζί¬ 
να Πάρνηθας και Κέρκυρας και άλλες διατάξεις. 

4. Το Π.Δ. 27/1996 (ΦΕΚΑ' 19), Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης. 

5. Το Π.Δ. 313/2001 (ΦΕΚ Α' 211), Μεταφορά αρμοδιο¬ 
τήτων από τον Ε.Ο.Τ. στο Υπουργείο Ανάπτυξης και τις 
Περιφέρειες, σύσταση Υπηρεσιών και θεμάτων προσωπι¬ 
κού στη Γενική Γραμματεία Τουρισμού και στις Περιφέ¬ 
ρειες, μεταφορά πόρων και ρύθμιση των αναγκαίων λε¬ 
πτομερειών. 

6. Την 1036/1995 (ΦΕΚ Β' 549) κοινή απόφαση των 
Υπουργών Τουρισμού και Δημοσίας Τάξης, όπως έχει 
τροποποιηθεί και ισχύει σήμερα. 

7. Την 485/2001 (ΦΕΚ Β' 1484) απόφαση του Πρωθυ¬ 
πουργού και του Υπουργού Ανάπτυξης, Ανάθεση αρμο¬ 
διοτήτων στους Υφυπουργούς Ανάπτυξης, όπως ισχύει. 

8. Την Τ/6736/1.7.2003 (ΦΕΚ Β' 929) απόφαση του 
Υπουργού Ανάπτυξης, Κανονισμός Διοικητικού Ελέγχου 
και Εποπτείας της Λειτουργίας των Καζίνο. 

9. Το Πρακτικό της Επιτροπής που συγκροτήθηκε με 
την Τ/14074/13.11.2003 απόφαση του Υπουργού Ανάπτυ¬ 
ξης· 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την τροποποίηση και συμπλήρωση των διατάξεων της 
απόφασης του Υπουργού Ανάπτυξης Τ/6736/1.7.2003 
(ΦΕΚ Β' 929), "Κανονισμός Διοικητικού Ελέγχου και Επο¬ 
πτείας της Λειτουργίας των Καζίνο", ως ακολούθως: 

1. Η παράγραφος 1 του άρθρου 1 αντικαθίσταται, ως εξής: 

"Ο διοικητικός έλεγχος και η εποπτεία της λειτουργίας 


των Καζίνο είναι διαρκής, καθημερινός και επιτόπιος, 
ασκείται από την Διεύθυνση Καζίνο, τους εντεταλμένους 
σε Κλιμάκια υπαλλήλους της, την Επιτροπή Εποπτείας 
της Λειτουργίας των Καζίνο και τον Υπουργό Ανάπτυξης. 
Συνίσταται στην τήρηση όλων των προβλεπομένων διαδι¬ 
κασιών καιτων υποχρεώσεων που απαιτούνται για την ορ¬ 
θή λειτουργία κάθε Καζίνο και περιλαμβάνει ενδεικτικά 
τον έλεγχο κτιρίων και εγκαταστάσεων, την διεξαγωγή 
των τυχερών παιχνιδιών, τα τεχνικά μέσα και υλικά διεξα¬ 
γωγής των τυχερών παιχνιδιών, την διαδικασία αδειοδό- 
τησης, προμήθειας και εγκατάστασής τους, καθώς και 
τηντήρηση των όρων παραχώρησης της άδειας ίδρυσης, 
λειτουργίας και εκμετάλλευσης κάθε Καζίνο." 

2. Το πρώτο εδάφιο της περίπτωσης δ) της παραγρά¬ 
φου 3 του άρθρου 1 αντικαθίσταται, ως εξής: 

"δ) Την διαδικασία ελέγχου και χορήγησης αδειών κα¬ 
ταλληλότητας, απάτην Επιτροπή Εποπτείας της Λειτουρ¬ 
γίας των Καζίνο και τον Υπουργό Ανάπτυξης σε:" 

3. Το πρώτο εδάφιο της παραγράφου 3 του άρθρου 2 
αντικαθίσταται, ως εξής: 

"3. "Χώρος του Καζίνο" νοείται ο συνολικός χώρος και το 
περιεχόμενο αυτού του χώρου, ο οποίος διαιρείται σε 
τμήματα, όπως προβλέπεται στους όρους παραχώρησης 
της άδειας ίδρυσης, λειτουργίας και εκμετάλλευσης του 
Καζίνο ή τις τυχόν τροποποιήσεις της άδειας που δημοσι¬ 
εύονται στην Εφημερίδα της Κυβέρνησης." 

4. Το πρώτο εδάφιο της παραγράφου 4 του άρθρου 2 
αντικαθίσταται, ως εξής: 

"4. Με σκοπό τον έλεγχο της τήρησης των όρων χορή¬ 
γησης της άδειας ίδρυσης, λειτουργίας και εκμετάλλευ¬ 
σης του Καζίνο, εντός έξι (6) μηνών από τη δημοσίευση 
του παρόντος Κανονισμού, κάθε Καζίνο, με εξαίρεση τα 
Καζίνο της Πάρνηθας και της Κέρκυρας, υποχρεούται να 
υποβάλει στην Διεύθυνση Καζίνο του Υπουργείου Ανά¬ 
πτυξης, εις διπλούν:" 

5. Στο τέλος της παραγράφου 5 του άρθρου 3 προστί¬ 
θεται φράση, ως εξής: 

"Η απαίτηση αυτή δεν ισχύει για τα Καζίνο της Πάρνη¬ 
θας και της Κέρκυρας." 

6. Στο τέλος της περίπτωσης α) της παραγράφου 2 του 
άρθρου 7 προστίθεται φράση, ως εξής: 

"Άδειες καταλληλότητας Κατασκευαστώνπου έχουν εκ- 
δοθεί σύμφωνα με τις προϊσχύσασες διατάξεις ισχύουν 
και γίνονται αποδεκτές έως την 3.7.2004." 

7. Η περίπτωση β) της παραγράφου 2 του άρθρου 7 
αντικαθίσταται, ως εξής: 

"β) Κάθε ένα διαφορετικό είδος και διαφορετικός τύπος 
καθενός από τα τεχνικά μέσα και υλικά αυτά έχει λάβει, με 
ευθύνη του Κατασκευαστή του, μεμονωμένη, ξεχωριστή 
και εξειδικευμένη άδεια καταλληλότητας, η οποία χορη¬ 
γείται εφόσον πληρούνται κατά περίπτωση οι απαιτήσεις 
των διατάξεωντων άρθρων 4,10,19,20,21,23 και24του 
παρόντος Κανονισμού. 11 

8. Το δεύτερο και το τρίτο εδάφιο της παραγράφου 5 
του άρθρου 7 αντικαθίστανται, ως εξής: 

"Γιατα Τραπέζια Τυχερών Παιχνιδιών και τα Μηχανήμα¬ 
τα Ηλεκτρονικών Τυχερών Παιχνιδιών, τηρείται το θεω¬ 
ρημένο βιβλίο (Μητρώο) Τραπεζιών-Μηχανημάτων, σύμ¬ 
φωνα με τα οριζόμενα στην 1093619/748/0015/ΠΟΛ. 
1212/10.8.1995 (ΦΕΚΒ'719) απόφαση του Υπουργού Οι¬ 
κονομικών. 

Ειδικώς για τα Μηχανήματα Ηλεκτρονικών Τυχερών 
Παιχνιδιών και με σκοπό τον έλεγχο της τήρησης των 
όρων της χορηγούμενης, από την Επιτροπή Εποπτείας 
της Λειτουργίας των Καζίνο και τον Υπουργό Ανάπτυξης, 
αδείας καταλληλότητας αυτών, το Καζίνο τηρεί και αθεώ¬ 
ρητο συμπληρωματικό βιβλίο μητρώου μηχανημάτων 
ηλεκτρονικών τυχερών παιχνιδιών και σε αυτό καταχω- 
ρούνταιτα στοιχεία που αναλυτικώς ορίζονται στο άρθρο 
22 του παρόντος Κανονισμού." 

9. Η πρώτη φράση της περίπτωσης β) της παραγράφου 
6 του άρθρου 7 αντικαθίσταται, ως εξής: 

"β) Εντός έξι (6) μηνών από την δημοσίευση του παρό¬ 
ντος Κανονισμού, η Επιτροπή ΕποπτείαςτηςΛειτουργίας 
των Καζίνο έχει την υποχρέωση ολοκλήρωσης του ελέγ¬ 
χου των Μητρώων και Αρχείων της." 

10. Στο τέλος της περίπτωσης ε) της παραγράφου 6του 
άρθρου 7 προστίθενται εδάφια, ως εξής: 

"Εάν Κατασκευαστής, για συγκεκριμένο τεχνικό μέσο 
και υλικό παραγωγής του, που εγκαταστάθηκε και λει¬ 
τουργεί στο Καζίνο πριν από τη δημοσίευση του παρό¬ 
ντος Κανονισμού, αδυνατεί να τηρήσει μία ή περισσότε¬ 
ρες εκ των απαιτήσεων των σχετικών διατάξεων του Κα¬ 
νονισμού αυτού ή αδυνατεί να προσκομίσει ένα ή 
περισσότερα από τα αναφερόμενα στο άρθρο 24 του Κα¬ 
νονισμού δικαιολογητικά και στοιχεία, που απαιτούνται 
για την έκδοση ή συμπλήρωση της προβλεπόμενης άδει¬ 
ας καταλληλότητας του μέσου και υλικού αυτού, δηλώσει 
δε εγγράφως, τεκμηριώσει και αποδείξει τους λόγουςτης 
πραγματικής αυτής αδυναμίας του, η Επιτροπή Εποπτεί¬ 
αςτης Λειτουργίαςτων Καζίνο, αφού ελέγξει για την ακρί- 
βειά της την ως άνω δήλωση του Κατασκευαστή από πη¬ 
γές της αλλοδαπής και αξιολογήσει τα λοιπά στοιχεία του 
φακέλου του εδαφίου γ'της παρούσας παραγράφου που 
ο Κατασκευαστής προσκομίσει, δύναται με αιτιολογημέ¬ 
νη απόφασή της να εισηγείται στον Υπουργό Ανάπτυξης 
την έκδοση ή συμπλήρωση της άδειας καταλληλότητας 
του μέσου και υλικού αυτού με ειδικούς όρους και προϋ¬ 
ποθέσεις. 

Εάν ειδικότερα, η κατά τα ανωτέρω αδυναμία του Κα¬ 
τασκευαστή αφορά σε περίπτωση διακοπής της γραμμής 
παραγωγής συγκεκριμένου τεχνικού μέσου και υλικού και 
ο Κατασκευαστής δηλώσει ότι δεν καλύπτει τεχνικά και 
δεν εγγυάται την περαιτέρω συντήρηση, τεχνική υποστή¬ 
ριξη και ορθή λειτουργία του μέσου και υλικού αυτού, η 
Επιτροπή Εποπτείαςτης Λειτουργίαςτων Καζίνο ειδοποι¬ 
εί εγγράφως το Καζίνο, να αποσύρει το συγκεκριμένο τε¬ 
χνικό μέσο και υλικό διεξαγωγής τυχερών παιχνιδιών από 
τις εγκαταστάσεις του εντός μηνός από τη λήψη της ει¬ 


δοποίησης αυτής. Το Καζίνο έχει δικαίωμα -πριν τη λήξη 
της προθεσμίας αυτής- να υποβάλει γραπτή δήλωσή του 
προς την Επιτροπή Εποπτείας της Λειτουργίας των Καζί¬ 
νο, δια του νομίμως εξουσιοδοτημένου εκπροσώπου του, 
ότι το ίδιο αναλαμβάνει την ευθύνη της περαιτέρω συντή¬ 
ρησης και τεχνικής υποστήριξης του συγκεκριμένου τε¬ 
χνικού μέσου και υλικού, εγγυάται την ορθή λειτουργία 
του και αποδέχεταιτην επιβολή των ποινών της παρ. 5του 
άρθρου 31 του παρόντος Κανονισμού στην περίπτωση 
κατά την οποία αποδειχθεί ότι, το συγκεκριμένο τεχνικό 
μέσο και υλικό δεν τηρεί τις κατά περίπτωση γενικές λει¬ 
τουργικές προδιαγραφές και τεχνικές απαιτήσεις του Κα¬ 
νονισμού. Κατόπιν τούτου το Καζίνο, για χρονική περίοδο 
που δεν θα υπερβαίνει τα πέντε (5) έτη, έχει δικαίωμα να 
μην αποσύρει το συγκεκριμένο τεχνικό μέσο και υλικό 
από τις εγκαταστάσεις του." 

11. Στο τέλος της παραγράφου 8 του άρθρου 7 προστί¬ 
θεται εδάφιο, ως εξής: 

"Εάν από την χρήση και διαχείριση των στοιχείων και 
πληροφοριών των επικουρικών μηχανογραφικών συστη¬ 
μάτων της παρούσας παραγράφου επηρεάζονται, με 
οποιονδήποτε άμεσο ή έμμεσο τρόπο, τα μικτά κέρδη των 
τυχερών παιχνιδιών του Καζίνο, τα μηχανογραφικά αυτά 
συστήματα υπόκεινται στη διαδικασία χορήγησης αδειών 
καταλληλότητας σε τεχνικά μέσα και υλικά διεξαγωγής 
τυχερών παιχνιδιών για Καζίνο, σύμφωνα με τις διατάξεις 
του παρόντος Κανονισμού." 

12. Στο τέλος του άρθρου 10 προστίθεται φράση, ως 
εξής: 

"Άδειες καταλληλότητας Κατασκευαστών και Προμη¬ 
θευτών που έχουν εκδοθεί σύμφωνα με τις προϊσχύσασες 
διατάξεις ισχύουν και γίνονται αποδεκτές έως την 
3.7.2004." 

13. Οι περιπτώσεις α), β), γ) και δ) της παραγράφου 1 
του άρθρου 11 αντικαθίστανται, ως εξής: 

"α) Τετραπλότυπο Δελτίο Αρχικής Προκαταβολής. 

β) Τετραπλότυπο Δελτίο Πρόσθετης Προκαταβολής. 

γ) Τριπλότυπο Δελτίο Κλεισίματος (Αποτελέσματος). 

δ) Βιβλίο (Μητρώο)Τραπεζιών-Μηχανημάτων." 

14. Το πρώτο εδάφιο πριν την περίπτωση α) της παρα¬ 
γράφου 2 του άρθρου 11 αντικαθίσταται, ως εξής: 

"2. Για την άσκηση του διοικητικού ελέγχου, το Καζίνο 
υποχρεούται να διαθέτει και να τηρεί τα ακόλουθα μη θε¬ 
ωρημένα έντυπα, δελτία ή βιβλία στην Ελληνική γλώσσα:" 

15. Το προ-τελευταίο εδάφιο της περίπτωσης ι) της πα¬ 
ραγράφου 2 του άρθρου 11 αντικαθίσταται, ως εξής: 

"Ταυτόχρονα με τις πιο πάνω ενέργειες, ενημερώνεται 
με τις ανάλογες μεταβολές και το Βιβλίο (Μητρώο) Τρα¬ 
πεζιών-Μηχανημάτων του εδαφίου δ’ της παραγράφου 1 
του παρόντος άρθρου." 

16. Το τελευταίο εδάφιο της περίπτωσης α) της παρα¬ 
γράφου 1 του άρθρου 12 αντικαθίσταται, ως εξής: 

"Πριν το λογιστικό άνοιγμα των τραπέζιών τυχερών 
παιχνιδιών του Καζίνο, μετά από έγγραφη σχετική ενη¬ 
μέρωση προς το Κλιμάκιο των Εντεταλμένων για τον 
Έλεγχο Υπαλλήλων της Διεύθυνσης Καζίνο και αντίστοι¬ 
χη αναπροσαρμογή του χρηματικού αποθέματος του 
Ταμείου του, το Καζίνο έχει δικαίωμα να τροποποιεί την 
ελάχιστη και τη μέγιστη μίζα ενός ή περισσοτέρων τρα¬ 
πέζιών. Μετά το λογιστικό άνοιγμα των τραπέζιών τυχε¬ 
ρών παιχνιδιών κι έπειτα από έγγραφη ενημέρωση προς 
το Κλιμάκιο των Εντεταλμένων για τον Έλεγχο Υπαλλή¬ 
λων της Διεύθυνσης Καζίνο, το Καζίνο έχει δικαίωμα, 

άπαξ ημερησίως, να μειώνει την ελάχιστη και αντιστοί- 
χως τη μεγίστη μίζα ενός ή περισσοτέρων τραπέζιών τυ¬ 
χερών παιχνιδιών του, καθώς επίσης και να επαναφέρει 
αυτές όπως ακριβώς ορίστηκαν κατά το λογιστικό άνοιγ¬ 
μα του κάθε τραπεζιού." 

17. Στο τέλος της παραγράφου 11 του άρθρου 14 προ¬ 
στίθενται εδάφια, ως εξής: 

"Οι παίκτες δεν επιτρέπεται κατά τη διάρκεια διεξαγω¬ 
γής της παρτίδας να δίδουν οδηγίες ο ένας στον άλλον ή 
να συνεργάζονται μεταξύ τους με οποιονδήποτετρόπο. Η 
παράβαση αυτή συνεπάγεται την, κατά την κρίση του Κα¬ 
ζίνο, επιβολή αποχώρησης των παικτών από τον χώρο 
παιχνιδιών του ή/και την απαγόρευση εισόδου τους σε 
αυτόν." 

18. Η παράγραφος 36 του άρθρου 19 αντικαθίσταται, 
ως εξής: 

"36. Ως "Διασυνδεδεμένη Πρόσθετη Προοδευτική Λει¬ 
τουργία Επιβράβευσης" νοείται η με άλλο, έκτακτο (επι¬ 
πλέον) τρόπο επιβράβευση μίας ομάδας δύο ή περισσο¬ 
τέρων διασυνδεδεμένων μηχανημάτων ηλεκτρονικών τυ¬ 
χερών παιχνιδιών (όπως, ϋηΚθά ΜγεΙθΓγ ύαο1<ροΙ). 

Το ελάχιστο και το μέγιστο όριο της επιβράβευσης είναι 
προκαθορισμένα από το Καζίνο. Το ποσό αυτής της επι¬ 
βράβευσης αυξάνεται αναλογικά προς τη συνολική αξία 
χρήσης όλωντων διασυνδεδεμένων μηχανημάτων, με βά¬ 
ση προκαθορισμένο ποσοστό προσαύξησης, δύναται δε 
εναλλακτικά να αντιπροσωπεύεται από αντικείμενο ή άλ¬ 
λη παροχή προκαθορισμένης από το Καζίνο αξίας, περί¬ 
που ίσης με το μέσο όρο των δύο ως άνω ορίων της επι¬ 
βράβευσης. 

Η δυνατότητα ισοδυναμίας της επιβράβευσης με αντι¬ 
κείμενο ή άλλη παροχή επιτρέπεται εφόσον υπάρχει πλή¬ 
ρης και σαφής ενημέρωση του Καζίνο προς τους παίκτες 
είτε με ειδικά αυτοκόλλητα επί του μηχανήματος, είτε μέ¬ 
σω φωτεινών επιγραφών, είτε μέσω άλλων ανακοινώσε¬ 
ων. Το εκάστοτε διαμορφούμενο ύψος ή το προκαθορι¬ 
σμένης αξίας αντικείμενο ή άλλη παροχή αυτού του ύ3θ(<- 
ροΐ διατίθεται προς ενημέρωση των παικτών συνεχώς. 

Το ποσό αυτής της επιβράβευσης δεν αποτελεί μέρος 
του ποσοστού απόδοσης των διασυνδεδεμένων μηχανη¬ 
μάτων, η δε καταβολή του σε παίκτη μεταβάλλει τα μικτά 
κέρδη τωνπαιγνίωντου Καζίνο. 

Η πρόσθετη αυτή προοδευτική λειτουργία είναι ανε¬ 
ξάρτητη από όλες τις άλλες λειτουργίες επιβράβευσης 
των διασυνδεδεμένων μηχανημάτων. 

Η ομάδα των διασυνδεδεμένων μηχανημάτων δύναται 
να αποτελείται από μηχανήματα διαφορετικού είδους και 
διαφορετικού τύπου, με διαφορετικά επ’ αυτών εγκατε¬ 
στημένα ηλεκτρονικά τυχερά παιχνίδια. 

Για την επιτυχία αυτού του ϋεοίφοί δεν απαιτείται κερ¬ 
δοφόρος συνδυασμός, καθόσον αυτή προκύπτει από επι¬ 
λογή τυχαίου ποσού, ανάμεσα στο ποσό εκκίνησης και 
στο μέγιστο όριο επιβράβευσης, μέσω "ΒΝΘ" (γεννήτριας 
τυχαίου αριθμού) στο ΟΝ Ι_ΙΝΕ Μηχανογραφικό Σύστημα 
χρεοπίστωσης και ελέγχου των μηχανημάτων ηλεκτρονι¬ 
κών τυχερών παιχνιδιών (Μ.1.3.) του Καζίνο. Όταν το τυ¬ 
χαίο ποσό (ϋαοίψοί) επιλεγεί από την "ΒΝΘ", μέσω του 
Μηχανογραφικού Συστήματος χρεοπίστωσης και ελέγ¬ 
χου των μηχανημάτων ηλεκτρονικών τυχερών παιχνιδιών 
(Μ.1.3.) του Καζίνο, ταυτόχρονα και αυτόματα, κλειδώνε¬ 
ται το μηχάνημα που κέρδισε την επιβράβευση και στις 
φωτεινές επιγραφές του Καζίνο εμφανίζεται ο αριθμός 
αυτού του μηχανήματος και η ίδια η επιβράβευση, το δε 


Καζίνο ενημερώνει με ηχητικές ανακοινώσεις σχετικώς 
τους παίκτες του. 

Για κάθε εγκατάσταση ή τροποποίηση ήδη εγκατεστη¬ 
μένης Διασυνδεδεμένης Πρόσθετης Προοδευτικής Λει¬ 
τουργίας Επιβράβευσης το Καζίνο γνωστοποιεί στην Δι¬ 
εύθυνση Καζίνο του Υπουργείου Ανάπτυξης και στο Κλι¬ 
μάκιο των Εντεταλμένων για τον Έλεγχο Υπαλλήλων της 
τα ακόλουθα: 

α) Το χρόνο έναρξης και λήξης της. 

β) Το πλήθος των μηχανημάτων που θα συμμετέχουν 
(διασυνδεθούν). 

γ) Το ελάχιστο και το μέγιστο όριο της επιβράβευσης ή 
το προκαθορισμένο αντικείμενο ή την παροχή της επι¬ 
βράβευσης αυτής. 

δ) Το ποσοστό προσαύξησης της επιβράβευσης. 

ε) Το μέσο όρο της επιβράβευσης ή, εάν πρόκειται για 
αντικείμενο ή παροχή, την συνολική αξία αυτού. 

Η εγκατάσταση (ορισμός των παραμέτρων) και η 
έναρξη της Διασυνδεδεμένης Πρόσθετης Προοδευτι¬ 
κής Λειτουργίας Επιβράβευσης (όπως, ϋη(<Θά ΜγεΙθΓγ 
ϋβοίφοί) γίνεται από το Καζίνο, πάντοτε με την παρου¬ 
σία Εντεταλμένου για τον Έλεγχο Υπαλλήλου της Διεύ¬ 
θυνσης Καζίνο, ο οποίος λαμβάνει γραπτή δήλωση του 
Καζίνο ότι η εγκατάσταση έγινε σύμφωνα με την ως άνω 
γνωστοποίηση." 

19. Στο τέλος της περίπτωσης ι) και πριν την περίπτωση 
κ) της παραγράφου 2 του άρθρου 20 προστίθεται εδάφιο, 
ως εξής: 

"Δύναται να χορηγείται άδεια καταλληλότητας σε μηχά¬ 
νημα ηλεκτρονικών τυχερών παιχνιδιών του οποίου η 
μνήμη "ΒΑΜ" δεν εξασφαλίζει τουλάχιστον για τους τε¬ 
λευταίους έξι (6) μήνες την πλήρη αποθήκευση των ανω¬ 
τέρω στοιχείων, εφόσον ο Κατασκευαστής του δηλώσει 
αδυναμία να εγγυηθεί την τήρηση της απαίτησης αυτής 
και προσδιορίσει με άλλο τρόπο τα παρεμφερή τεχνικά 
χαρακτηριστικά της μνήμης "ΒΑΜ" του υπό έγκριση μη¬ 
χανήματος και όχι σε χρονική βάση." 

20. Στο τέλος της περίπτωσης ρ) και πριν την περίπτω¬ 
ση σ) της παραγράφου 2 του άρθρου 20 προστίθεται εδά¬ 
φιο, ως εξής: 

"Για την περίπτωση μηχανήματος ηλεκτρονικών τυχε¬ 
ρών παιχνιδιών που του χορηγήθηκε άδεια καταλληλότη¬ 
τας σύμφωνα με το τελευταίο εδάφιο της περίπτωσης ι) 
της παραγράφου 2 του παρόντος άρθρου, ο τρόπος της 
διατήρησης των στοιχείων και πληροφοριών δύναται να 
διαφοροποιείται αναλόγως." 

21. Η παράγραφος 1 του άρθρου 22 αντικαθίσταται, ως 
εξής: 

"1 .α) Το Καζίνο υποχρεούται να διαθέτει και να τηρεί για 
όλα τα μηχανήματα ηλεκτρονικών τυχερών παιχνιδιών 
του, θεωρημένα από την αρμόδια Δ.Ο.Υ., έντυπα (δελτία 
- βιβλία), στην Ελληνική γλώσσα, σύμφωνα με την 
1093619/748/0015/ΠΟΛ. 1212/10.8.1995 (ΦΕΚ Β' 719) 
απόφαση του Υπουργού Οικονομικών: 

(1) Τετραπλότυπο Δελτίο Πληρώσεως Μηχανημάτων, 
(αρχικών ή συμπληρωματικών). 

(2) Τριπλότυπο Δελτίο Εκτάκτων Κερδών (ϋαοίφοί). 

(3) Τριπλότυπο Δελτίο Αποτελέσματος Μηχανημάτων. 

(4) Βιβλίο (Μητρώο) Τραπέζιών - Μηχανημάτων. 

β) Αθεώρητο Συμπληρωματικό Βιβλίο Μητρώου Μηχα¬ 
νημάτων ηλεκτρονικών τυχερών παιχνιδιών. 

Με σκοπό τον έλεγχο της τήρησης των όρων της χο¬ 
ρηγούμενης, από την Επιτροπή Εποπτείας της Λει- 

τουργίας των Καζίνο και τον Υπουργό Ανάπτυξης, 
άδειας καταλληλότητας σε τεχνικά μέσα και υλικά διε¬ 
ξαγωγής τυχερών παιχνιδιών, ειδικώς για τα Μηχανή¬ 
ματα Ηλεκτρονικών Τυχερών Παιχνιδιών το Καζίνο τη¬ 
ρεί Αθεώρητο Συμπληρωματικό Βιβλίο Μητρώου Μη¬ 
χανημάτων ηλεκτρονικών τυχερών παιχνιδιών, στο 
οποίο καταχωρούνται, για κάθε μηχάνημα που είναι 
εγκατεστημένο και λειτουργεί στο Καζίνο, τα εξής πλη¬ 
ροφοριακά στοιχεία και οι μεταβολές των στοιχείων αυ¬ 
τών με χρονολογική σειρά: 

(1) Το όνομα του Κατασκευαστή του. 

(2) Η χώρα κατασκευής του. 

(3) Ο σειριακός αριθμός παραγωγής του. 

(4) Ο μήνας και το έτος κατασκευής του. 

(5) Ο τύπος (μοντέλο) κατασκευής του (ΗΑΒϋ\Λ/ΑΒΕ). 

(6) Το είδος, ο τύπος και η εμπορική ονομασία του επ’ 
αυτού εγκατεστημένου ηλεκτρονικού τυχερού παιχνιδιού 
(30ΡΤ\Λ/ΑΒΕ). 

(7) Το "ΕΡΒΟΜ ΙΟ"ή "ΙΙΝΙΟυΕ ΝΑΜΕ"ή "υΝΙΘΙΙΕ ΟΟϋΕ" 
που είναι τυπωμένο στην βασική μνήμη ΕΡΒΟΜ (ΒΑ3ΙΟ ή 
ΟΑΜΕ ΕΡΒΟΜ) του ηλεκτρονικού τυχερού παιχνιδιού. 

(8) Ο "ΟΗΕΟΚδυΜ" της πιο πάνω βασικής μνήμης 
ΕΡΒΟΜ. 

(9) Ο "ΘΑΜΕ ΟΥΟΙΕ 11 του ηλεκτρονικού τυχερού παιχνι¬ 
διού που -από τους διαθέσιμους στην πιο πάνω βασική 
μνήμη ΕΡΒΟΜ- το Καζίνο επιλέγει κάθε φορά να χρησι¬ 
μοποιεί (εάν η ΕΡΒΟΜ διαθέτει περισσότερους του ενός 
ΟΑΜΕ 0Υ0ΕΕ3). 

(10) Το θεωρητικό ποσοστό απόδοσης κέρδους του 
ηλεκτρονικού τυχερού παιχνιδιού που -από τις διαθέσι¬ 
μες επιλογές στην πιο πάνω βασική μνήμη ΕΡΒΟΜ-το Κα¬ 
ζίνο κάθε φορά χρησιμοποιεί (εάν η ΕΡΒΟΜ διαθέτει πε¬ 
ρισσότερες της μίας επιλογές). 

(11) Η αξία της ελάχιστης μίζας (πόντου, μονάδας πί¬ 
στωσης, ΟΕΝΟΜΙΝΑΤΙΟΝ) που το Καζίνο κάθε φορά 
ορίζει. 

(12) Οι αναγραφόμενες ενδείξεις όλων των μετρητών, 
του εδαφίου α'της παραγράφου 3 του άρθρου 20 του πα¬ 
ρόντος Κανονισμού, κατά τηνπρώτη εγκατάστασή τουςή 
και κατά την αντικατάστασή τους. 

(13) Η απόφαση του Υπουργού Ανάπτυξης (πρώην Του¬ 
ρισμού) με την οποία χορηγήθηκε η άδεια καταλληλότη¬ 
τας του μηχανήματος και του εγκατεστημένου επ’ αυτού 
ηλεκτρονικού τυχερού παιχνιδιού. 

Η τήρηση του αθεώρητου αυτού συμπληρωματικού βι¬ 
βλίου δύναται να γίνεται εναλλακτικά με μηχανογραφικό 
τρόπο. Στην περίπτωση αυτή το Καζίνο υποχρεούται στο 
τέλος κάθε μηνός να παραδίδει εκτυπωμένο, πλήρως ενη¬ 
μερωμένο αντίγραφο αυτού στο Κλιμάκιο των Εντεταλμέ¬ 
νων για τον Έλεγχο Υπαλλήλων της Διεύθυνσης Καζίνο 
του Υπουργείου Ανάπτυξης." 

22. Η δεύτερη φράση της υποπερίπτωσης (1) της περί¬ 
πτωσης ε) της παραγράφου 2 του άρθρου 22 αντικαθί¬ 
σταται, ως εξής: 

"Στο βιβλίο αυτό καταχωρούνται τα πλήρη στοιχεία του 
μηχανήματος, όπως αυτά αναφέρονται στην παράγραφο 
1 .β) του παρόντος άρθρου, κάθε είδους επισκευή και συ¬ 
ντήρησή του, με χρονολογική σειρά (ημερομηνία και 
ώρα), καθώς επίσης η τυχόν αντικατάσταση ανταλλακτι¬ 
κού και το είδος αυτού." 


23. Το τελευταίο εδάφιο της υποπερίπτωσης (2) της πε¬ 
ρίπτωσης ε) και πριν την υποπερίπτωση (3) της παραγρά¬ 
φου 2 του άρθρου 22 αντικαθίσταται, ως εξής: 

"Ταυτόχρονα με τις πιο πάνω ενέργειες ενημερώνεται 
με τις ανάλογες μεταβολές και το Αθεώρητο Συμπληρω¬ 
ματικό Βιβλίο Μητρώου Μηχανημάτωντης περίπτωσης β) 
της παραγράφου 1 του παρόντος άρθρου." 

24. Η παράγραφος 1 του άρθρου 23 αντικαθίσταται, ως 
εξής: 

"1. Κάθε τεχνικό μέσο και υλικό διεξαγωγής τυχερών 
παιχνιδιών, σύμφωνα και με όσα ορίζονται στο άρθρο 7 
του παρόντος Κανονισμού, προκειμένου να δύναται να 
εγκατασταθεί και να λειτουργήσει σε Καζίνο πρέπει να 
έχει λάβει "άδεια καταλληλότητας"." 

25. Το δεύτερο εδάφιο της παραγράφου 6 του άρθρου 
23 αντικαθίσταται, ως εξής: 

"Εφόσον πρόκειται για άδειες καταλληλότητας τεχνι¬ 
κών μέσων και υλικών διεξαγωγής τυχερών παιχνιδιών για 
Καζίνο, η Επιτροπή εκδίδει την απόφασή της μετά από 
εκτίμηση των συγκεκριμένων δεδομένων του προσκομι- 
ζομένου φακέλου και εφόσον από αυτά προκύπτει η τή¬ 
ρηση των κατά περίπτωση προβλεπομένων προδιαγρα¬ 
φών και απαιτήσεων των άρθρων 4, 7,10,19, 20,21 και24 
του παρόντος Κανονισμού." 

26. Η παράγραφος 3 του άρθρου 24 αντικαθίσταται, ως 
εξής: 

"3. Δυνατότητα απόκτησης της άδειας καταλληλότητας 
σε τεχνικό μέσο και υλικό διεξαγωγής τυχερών παιχνιδιών 
για Καζίνο, έχει μόνο ο Κατασκευαστής του, η οποία του 
χορηγείται μετά από αίτησή του και μόνο με την προϋπό¬ 
θεση ότι ο αϊτών έχει ήδη λάβει άδεια καταλληλότητας 
Κατασκευαστή σύμφωνα με τις διατάξεις των άρθρων 23 
και 25 του παρόντος Κανονισμού. 

Άδειες καταλληλότητας Κατασκευαστών που έχουν εκ- 
δοθεί σύμφωνα με τις προϊσχύσασες διατάξεις ισχύουν 
και γίνονται αποδεκτές έως την 3.7.2004." 

27. Στο τέλος της υποπερίπτωσης (3) και πριν την υπο¬ 
περίπτωση (4) της περίπτωσης β) της παραγράφου 4 του 
άρθρου 24 προστίθεται εδάφιο ως εξής: 

"Επειδή το ως άνω "ΕΡΒΟΜ ΙΟ" ή "υΝΙΟυΕ ΝΑΜΕ" ή 
"υΝΙΟυΕ ΟΟϋΕ" της βασικής μνήμης ΕΡΒΟΜ (ΒΑ3Ι0 ή 
ΟΑΜΕ ΕΡΒΟΜ) του ηλεκτρονικού τυχερού παιχνιδιού νο¬ 
είται κατά την έννοια της παραγράφου 11 του άρθρου 19 
του παρόντος Κανονισμού και προσδιορίζει το περιεχό¬ 
μενο και τις δυνατότητες ενός συγκεκριμένου προγράμ¬ 
ματος (λογισμικού) ο αϊτών Κατασκευαστής δύναται μετο 
"ΕΡΒΟΜ ΙΟ" αυτό να προσδιορίζει στο πληροφοριακό 
δελτίο περισσότερους του ενός αριθμούς για όλους τους 
ενδεχόμενους συνδυασμούς του ηλεκτρονικού τυχερού 
παιχνιδιού ("ΟΑΜΕ 0Υ0ΕΕ3") και περισσότερες της μίας 
προγραμματισμένες εναλλακτικές επιλογές ποσοστών 
απόδοσης (Θεωρητικά Ποσοστά Απόδοσης).". 

28. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 

Ο ΥΦΥΠΟΥΡΓΟΣ 

